****

**‘**

**Akako‘uko‘u‘anga:** Te ‘ōronga‘anga i teta‘i ‘akamārama‘anga no runga i “to te ‘oire” (locally based), no te aronga tei retita‘ia no te ‘aka‘aere‘anga i te au turanga ‘āpi‘i, e te ‘ākono‘anga tamariki, i roto i te ngutu‘are (licensed home-based education and care services)

# Ea‘a te ECE tei roto i te ngutu‘are (home-based ECE)?

E ‘āpi‘i‘ia ana te au turanga ‘āpi‘i punanaga (ECE) tei retita‘ia no te ngutu‘are (licensed home-based early childhood education (ECE)) ki roto i te au ngutu‘are o teta‘i ua atu, e te aronga ‘āpi‘i, no te tārē‘anga tamariki e ‘ā te ma‘ata‘anga. Ka ‘ātoro atu teta‘i pu‘āpi‘i ECE tei tu i te pēpa, e kua retita‘ia ei pu‘āpi‘i, e karanga‘ia ana e, ko te co-ordinator, me kore ra, ko te “tangata ‘aka‘aere”, i te au ngutu‘are, i te turu i te au pu‘āpi‘i, e te ‘ākara meitaki i te ‘āpi‘i‘ia‘anga, e te ‘ākono‘ia‘anga te tamariki tei roto i teta‘i o teia au turanga.

# Te au kimikimi‘anga manako tei rave takere ‘ia, no runga i te au tāmanako‘anga no runga i te “aronga ‘aka‘aere” ‘persons responsible’

Kua rave takere ana matou i te au kimikimi‘anga manako, no runga i te ‘akatano‘anga i te Education (Early Childhood Services) Regulations 2008, i te ‘akamātūtū i te au mea te ka ‘inangaro‘ia no te “tangata ‘aka‘aere” i te au ‘āpi‘i punanga tei retita‘ia no te ‘āpi‘i‘anga, e te ‘ākono‘anga tamariki i roto i te ngutu‘are. Tei konei teia kimikimi‘anga [manako](https://www.education.govt.nz/early-childhood/licensing-and-regulations/the-regulatory-framework-for-ece/early-learning-regulatory-review/#two).

I roto ia Tepetema i te mata‘iti 2021, kua pati atu matou i te au mānakonako‘anga, no runga i te au tāmanako‘anga no te ‘akamātūtū‘anga i te au ‘akaue‘anga e vai nei, te ka inangaro‘ia, no runga tikāi i te ‘ākara‘anga matatio, e te arataki‘anga tukatau. Kia tau te tangata ‘aka‘aere ei “to te ‘oire” (locally based), teta‘i o teia au tāmanako‘anga, e teta‘i nga ‘iki‘anga e rua, no te ‘āite‘anga i “to te ‘oire” (locally based).

I te mea e kua ‘akaāri mai te kimikimi‘anga manako o mua atu, i te turu‘anga pakari i te tāmanako‘anga, kia riro mai te aronga ‘aka‘aere i te ‘āpi‘i punanga, e te ‘ākono‘anga tamariki, i roto i te ngutu‘are, no to te ‘oire, kua topa mai ra, te tārē‘anga o te aronga tei ‘akatika no runga i te ‘āite‘anga o, to te ‘oire. No runga i teia ‘aka‘oki‘anga manako, kua rave matou i teta‘i atu ‘anga‘anga no runga i te ‘āite‘anga e tāmanako‘ia nei no runga i te aronga ‘aka‘aere i te ‘āpi‘i punanga, e te ‘ākono‘anga tamariki, i roto i te ngutu‘are, no to te ‘oire.

# Tāmanako‘anga no te ‘akamārama‘anga i “to te ‘oire” (locally based), no te aronga tei retita‘ia no te ‘aka‘aere‘anga i te au ‘āpi‘i punanga, e te ‘ākono‘anga tamariki, i roto i te ngutu‘are (licensed home-based education and care services)

Te kimikimi manako atu nei matou i teia ‘ati‘anga no runga i te tāmanako‘anga, no te ‘akamārama‘anga i “to te ‘oire” (locally based), no te aronga tei retita‘ia no te ‘aka‘aere i te au ‘āpi‘i punanga, e te ‘ākono‘anga i te tamariki, i roto i te ngutu‘are (licensed home-based education and care services).

|  |
| --- |
| Tāmanako‘anga  |
| Ka ‘inangaro‘ia te aronga tei retita‘ia no te ‘aka‘aere i te au ‘āpi‘i punanga, e te ‘ākono‘anga tamariki, i roto i te ngutu‘are (licensed home-based education and care services), kia riro mai no “to te ‘oire”, i te turu meitaki atu i ta ratou turanga ‘ākara‘anga matatio, e te ‘akateretere‘anga. I te ‘akamārama i te ‘āite‘anga i “to te ‘oire” (locally based), te tāmanako nei matou i te tangata ‘aka‘aere kia: |
| * No‘o, me kore ra, tei roto tāna pītiniti e rave ana ‘aia i tāna ‘anga‘anga i roto i te au rā tātakita‘i, ki te ngā‘i te no‘o ra te/au pu‘āpi‘i, te ‘aka‘aere ra ratou
 | ‘Akatika‘ia te aronga ‘aka‘aere, i te no‘o ki va‘o ake i te ngā‘i e tāmanako‘ia nei, me e pītiniti ta ratou te rave ra i te ‘anga‘anga i roto i te au rā tātakita‘i, tei roto i te ngā‘i e tāmanako‘ia nei. Tāmanako‘ia te kupu 'e no‘o ana' (reside), i te ‘akapāpu, kia tau te reo, e te rāvenga e tā‘anga‘anga takere ia nei i roto i te au ‘akaue‘anga, ki te tangata te tāmanako‘ia nei. |
| * Vaitata ki te/au pu‘āpi‘i, e te tamariki e ‘ākono ra ratou, kia rauka ia ratou i te rave i ta ratou ‘anga‘anga, auraka ra ki teia ua, i te ‘ākara‘anga matatio i te ‘āpi‘i‘ia‘anga, e te ‘ākono‘anga, kia marū, e te ora‘anga meitaki, e te ponuiā‘au o te tamariki
 | Vaitata ua te aronga ‘aka‘aere ki te pae, kia rauka ia ratou i te rave meitaki i ta ratou ‘anga‘anga. ‘Akakoro teia, i te ‘akatopa mai i te ‘aka‘āite‘ia‘anga “to te ‘oire”, ki teta‘i ngā‘i ma‘atama‘ata atu, i tei ‘akakoro‘ia (teia te ‘ākara‘anga, ki roto i Aotearoa, me kore ra, ki roto i te vaka). ‘Ātui tika teia e ‘inangaro‘ia nei, i te aronga ‘aka‘aere ki te rave‘anga i ta ratou ‘anga‘anga. |
| * Rauka ua i te/au pu‘āpi‘i e ‘aka‘aere ra ratou, i te ‘ārāvei atu i te tangata ‘aka‘aere i teta‘i ua atu taime e tu‘era ra te ‘āpi‘i‘anga, e te ‘ākono‘anga o te turanga ‘āpi‘i punanga tei retita‘ia
 | Anoano‘ia, kia rauka te ‘ārāvei‘anga atu i te aronga ‘aka‘aere, i te tuātau e tu‘era ra te au ‘āpi‘i punanga. ‘Akatakataka meitaki teia e, kia kite meitaki ia te aronga ‘aka‘aere, e kia rauka i te ‘ārāvei atu, me anoano‘ia, e kare e no runga ua i te vaitata‘anga ki te au ‘āpi‘i punanga.  |
| * Rauka i te ‘aere viviki atu i roto i teta‘i tuātau poto, me pati‘ia atu e te pu‘āpi‘i, i te ‘akapāpu kia meitaki, e kia ponuiā‘au te ora‘anga o te tamariki, me kore ra, me ‘inangaro‘ia i roto i te tuātau manamanatā tupu po‘itirere.
 | Anoano‘ia te aronga ‘aka‘aere, kia tae viviki ki te ngutu‘are o te pu‘āpi‘i, me ‘inangaro viviki ia, no teta‘i manamanatā tei raro ake i ta ratou turanga ‘anga‘anga. Tato‘u teia tāmanako‘anga ki te ‘health and safety’ e te ‘event of an emergency’, kare e no runga i te ‘irinaki‘anga tei runga i te tangata ‘aka‘aere, i te ‘akapāpu e kare e taukore roa ana te au mea e ‘inangaro‘ia nei.  |

**Ka ‘akape‘ea i te ‘akakite‘anga mai i to‘ou manako**

Tei runga te au tātā‘anga no runga i te katoa‘anga o te ‘uri‘uri‘anga manako, i te [Kōrero Mātauranga](https://conversation.education.govt.nz/Early-learning-regulatory-review/Consultation-discussion-document-Locally-based-for-persons-responsible-in-home-based-services.pdf). Me e manako to‘ou no runga i te au ‘akaue‘anga, ‘akakī‘ia te kimikimi‘anga kite i konei, tei roto i [te reo Papa‘ā](https://consultation.education.govt.nz/te-puna-kaupapahere-education-system-investment/additional-tranche-two-proposals) me kore ra, ki konei no [te reo Māori](https://consultation.education.govt.nz/te-puna-kaupapahere-education-system-investment/early-learning-proposals-te-reo-maori-survey).

Tukuna mai teta‘i tātā‘anga kī atu, ki ko i te Earlylearning.regulatoryreview@education.govt.nz me kore ra, tukuna mai na roto i te mēre ki teia ngā‘i:

Early Learning Regulatory Review (Definition of locally based)
Ministry of Education
PO Box 1666
Wellington 6140

**Te ‘inangaro nei te Māraurau o te Pae ‘Āpi‘i, i te au ‘aka‘oki‘anga manako, kia tae mai i te rā 17 o Peperuare, i te mata‘iti 2023.**

Me e ui‘anga ta‘au no runga i teta‘i tāmanako‘anga, me kore ra, ka inangaro ‘akakitekiteanga kē atu koe, mēre uira‘ia mai te Earlylearning.Regulatoryreview@education.govt.nz